Document ID: 32001R2598

Kommissionens forordning (EF) nr. 2598/2001
af 28. december 2001
om ændring af forordning (EF) nr. 1442/2001 og (EF) nr. 1954/2001, hvad angår tilladte overførsler mellem de kvantitative lofter for tekstilvarer og beklædningsgenstande med oprindelse i Republikken Indien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles importordning for visse tekstilvarer fra tredjelande(1), senest ændret ved Rådets forordning (EF) nr. 1809/2001(2), særlig artikel 7, og
ud fra følgende betragtninger:
(1) Ifølge stk. 6 i aftalememorandummet mellem Det Europæiske Fællesskab og Republikken Indien om arrangementer for markedsadgang for tekstilvarer, paraferet den 31. december 1994 og godkendt ved Rådets afgørelse 96/386/EF(3), skal visse anmodninger fra Indiens side om såkaldt "ekstraordinær fleksibilitet" ved fastsættelsen af kontingenter overvejes velvilligt.
(2) Ved Kommissionens forordning (EF) nr. 1442/2001 af 16. juli 2001 om tilladelse til overførsel mellem de kvantitative lofter for tekstilvarer og beklædningsgenstande med oprindelse i Republikken Indien(4), ændret ved forordning (EF) 2246/2001(5), og (EF) nr. 1954/2001 af 5. oktober 2001 om tilladelse til overførsel mellem de kvantitative lofter for tekstilvarer og beklædningsgenstande med oprindelse i Republikken Indien(6), ændret ved forordning (EF) nr. 2246/2001, blev to sådanne anmodninger fra Republikken Indien imødekommet.
(3) Den 2. november 2001 forelagde Republikken Indien en revideret anmodning om ændring af de ved disse forordninger tilladte overførsler.
(4) De af Republikken Indien ønskede overførsler, som ændret, falder inden for rammerne af fleksibilitetsbestemmelserne i forordning (EØF) nr. 3030/93.
(5) Det er derfor hensigtsmæssigt at imødekomme den reviderede anmodning, og forordning (EF) nr. 1442/2001 og (EF) nr. 1954/2001 bør ændres tilsvarende.
(6) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.
(7) Foranstaltningerne i denne forordning er i overensstemmelse med udtalelsen fra det Tekstiludvalget -
UDSTEDT FØLGENDE FORORDNING:
Artikel 1
I bilaget til forordning (EF) nr. 1442/2001 erstattes den tværgående rubrik for gruppe IIB, kategori 26, med følgende:
TABELPOSITION "
Artikel 2
I bilaget til forordning (EF) nr. 1954/2001 erstattes den tværgående rubrik for gruppe IA, kategori 2A, med følgende:
TABELPOSITION "
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. december 2001.

Labels: 3
18
1